Publication: Magyar Közlöny
Issue: MK-2009-42 (Year: 2009, Number: 42)
Era: 2004-2010
Section: szóló 2008. évi XXXIV. törvény szerinti szerzõdés alapján
Paragraph Index: 1117

(1) A támogatást a fenntartók igényelhetik az egészségügyi közszolgáltatást nyújtó intézményekben fekvõbeteg-ellátás keretében szakellátásban, illetve rehabilitációs célú ellátásban részesülõ, alap- és középfokú iskolai, a nappali oktatás munkarendje szerinti tanulók tankötelezettségének teljesítését szolgáló – a Kt. 87. § (1) bekezdésének d) pontjában meghatározott – közoktatási feladat ellátásának biztosításához. A támogatás azok után a tanulók után igényelhetõ, akiknek folyamatos gyógykezelése a huszonegy naptári napot meghaladja, és a gyógykezelés ideje alatt egyéni (ágy melletti) foglalkozás esetén legalább heti nyolc, csoportos foglalkozás esetén legalább heti tizenöt tanóra idõtartamban biztosított az ismeretek szinten tartását, a hiányzásból eredõ hátrányok csökkentését szolgáló pedagógiai foglalkoztatás. A támogatás tekintetében a gyógykezelés folyamatosnak minõsül akkor is, ha annak idõtartama alatt hétvégenként a tanuló a gyermekgyógyüdülõbõl, az egészségügyi intézménybõl, a rehabilitációs intézménybõl otthonába távozhat.

Source: https://magyarkozlony.hu/hivatalos-lapok/60a8ea67ae0634355ca5616a473b2cba4a412158/dokumentumok/37d93bee8dcb3ca008a05d81fd5383d5e69b0423/letoltes